cyanic-selkie/wikianc huggingface dataset:
Mauritz Kartevold
Thors gruve
I 1890-årene ble det igangsatt jakt på et nytt spennende mineral, uranholdig thoritt. Kartevold fulgte nøye med i utviklingen i tidsskrifter som britiske Nature, og begynte leting etter mineralet i Norge. I Vats fant han lovende forekomster av mineralet cleveitt, som han fikk den britiske forskeren William Ramsay til å analysere. Resultatet var meget lovende, og Kartevold begynte gruvedrift på stedet, i det han kalte Thors gruve. Han etablerte "Kartevold Urancontor" på Sandnes som begynte å selge uran fra gruven i Vats til ledende forskere på denne tiden, som Marie Curie. Det var i prøver fra Thors gruve at Ramsey påviste grunnstoffet helium, en oppdagelse han fikk Nobelprisen for.
Politikk
Kartevold var ordfører i Sandnes i flere perioder i 1860- og 70-årene for Venstre, og satt som medlem i kommunestyret fra 1874 til 1880.
Samfunnsengasjement
Utover 1800-tallet ble drikkfeldighet et stort problem i Norge. I et samarbeid med Asbjørn Kloster var Kartvold med på å etablere flere avholdsforeninger utover Jæren helt til Egersund. Kloster var kveker, og var nok med på å underbygge Kartevolds tanker om en mildere religionsutøvelse enn den som rådde på Vestlandet. Avholdssaken møtte etter hvert motstand blant pietistene, som mente at avhold ikke var til gavn for folket dersom de ikke samtidig kom til «sann» tro og omvendelse. «Hadde en først selv vunnet over sin egen drukkenskap, ville man få tro på egne evner og ikke så lett bli frelst».
Kartevold var med på å etablerte Sandnes Sparebank i 1874. Under vetostriden var han med på å stifte Sandnes arbeidersamfunn i 1881. Han startet også kommunebiblioteket i Sandnes i 1876, kjent i dag som Sandnes bibliotek og var bibliotekar de første årene. Da dette bilblioteket etter press fra den pietistiske majoritet i Sandnes ble nektet å føre bøker av forfattere som Henrik Wergeland og Alexander Kielland, opprettet Kartevold i 1886 som en reaksjon på dette et mindre bibliotek, leselaget «Henrik Wergeland».
Religion
Presten Lars Oftedal, som var en av grunnleggerne av indremisjonsbevegelsen i Norge, stod for en meget pietistisk religionsforståelse som stod sterkt på Vestlandet, også i Sandnes. Sentralt i denne forståelsen var tanken om evig fortapelse i helvete for dem som ikke var sanne nok i troen. Kartevold inntok et mye mildere standpunkt, og det ble sagt at Kartevold «avskaffet djevelen og slukket helvetes flammer». Slike tanker ble ansett som kjetterske, og situasjonen ble ytterligere forverret av at Kartevold anerkjente religioner som islam, buddhisme og hinduisme som likeverdige.
Verdensuret
For å illustrere sin verdensanskuelse gjorde Kartevold det som falt naturlig for en urmaker, han bygde et ur som han kalte «Mit Symbolske Uhr». Det tok ni år å fullføre, og stod ferdig i 1889. En viktig komponent var en ring av figurer som beveget seg, og som representerte de sju verdensreligionene samt framstående vitenskapsmenn, filosofer og forfattere. Hans budskap var at moral og samvittighet var smøring som holdt Verdensuret i gang, og at kunnskap var nøkkelen til en bedre og høyere etikk. Inskripsjonen "Gjør det gode - sky det onde", Kartevolds mantra, fikk en sentral plass. Han mente at gudenes oppdragende virkning på folket var det viktigste. Uret ble fremvist på verdensutstillingen i Chicago i 1893, og sannsynlig også i Paris i 1900.
Annet
Rolf Erik og Anne Lofthus Solheim har analysert Kartevold i lys av dagens vitenskap, miljøkunnskap, global etikk og religionsfilosofi. De mener verden ved terskelen til et nytt årtusen er i en krise som bare kan løses av det som opptok Kartevold mest: Verdensetikken. Ifølge dem er Kartevolds motto: «Gjør det gode og sky det onde» å regne som en forløper til Earth Charter, den nye Verdensdeklarasjonen.
Mauritz Kartevolds plass i Sandnes og Mauritz Kartevolds veg på Bryne har begge navn fra Kartevold. Kartevolds "verdensur" sammen med andre gjenstander og dokumenter er vist fram i en liten utstilling i Sandnes bibliotek,
Myscelia
Myscelia er en slekt av sommerfugler som hører til gruppen Biblidinae i den store familien flikvinger (Nymphalidae). Disse tropiske sommerfuglene lever i Sør- og Mellom-Amerika.
Utseende
Ganske store (vingespenn 60-80 millimeter) sommerfugler med litt flikete vinger. Oversiden er mer eller mindre skinnende blå med hvite eller lysblå flekker og bånd. Blåfargen er en strukturfarge og varierer med vinkelen man betrakter den i. Undersiden er kamuflasjefarget, grå eller brunaktig, forvingen med lyse flekker. Larvene er grønne og piggete.
Levevis
Biblidinae er tropiske skogsinsekter som lever i regnskog. Larvene lever på planter i vortemelkfamilien (Euphorbiaceae), særlig slekten Adelia og Dalechampia.
Utbredelse
Slekten er utbredt i varme områder av Amerika fra Texas og sørover.
Om hans legemes tilblivelse
Teksten er bare kjent fra et miniatyrmanuskript (3,5 x 4,5 cm) som ble oppdaget hos en antikvitetshandler i Kairo i 1930, og den ble først publisert i 1969. Den er en av de beste samtidige innenfra-beskrivelsene av manikeismen, og består av en kompetent sammenredigering av utdrag fra skrifter av forskjellige manikeiske lærere, i tillegg til noen utdrag fra Manis egne skrifter. Blant annet er Det levende evangelium best kjent gjennom sitater her.
Verket ga da det ble kjent ny og utvidet kunnskap om Manis liv og bakgrunn, som at han var født inn i den jødisk-kristne døpersekten elkesaittene og siden brøt med denne.
Utdrag fra teksten er oversatt til norsk i antologien Manikeiske skrifter, 2011.
Tidehverv
Tidehverv er egentlig et dansk teologisk tidsskrift, men er også kommet til å betegne en retning innenfor dansk teologi. Første nummer av Tidehverv utkom i oktober 1926. Blant stifterne av Tidehverv kan nevnes Tage Schack, Niels Ivar Heje og Kristoffer Olesen Larsen. Navnet Tidehverv ble foreslått av Kaj Thaning, og er en direkte oversettelse av navnet på det tyske, teologiske tidsskriftet Zeitwende. Blant Tidehvervs medlemmer i dag kan nevnes Søren Krarup, tidligere prest og folketingsmedlem for Dansk Folkeparti.
Parazuphium
Parazuphium er en slekt av billene i delgruppen (underfamilien) Dryptinae i familiegruppen løpebiller.
Utseende
Nokså små (ca. 5 millimeter), avlange, litt flate, brunrøde løpebiller. Fasettøynene er ganske små (mangler noen ganger helt), hodet er avrundet trapesformet, antennene lange og tynne. Pronotum er hjerteformet. Dekkvingene er litt rundede, forkortede slik at de ikke dekker de bakerste bakkroppsleddene, langs kanten med noen lange børster. Beina er forholdsvis korte og kraftige.
Levevis
Slekten lever underjordisk.
Utbredelse
Slekten er utbredt i Afrika, Europa, Asia og Australia.
Freemansundet
Sundet er rundt seks kilometer bredt og er en hovedleden for båttrafikken mellom vest og Hinlopenstretet i nord. Det ble betegnet som vanskelig å navigere på grunn av strøm- og isforholdene, men en opplodding i 1987 viste at det var trygt farbart. Tidevannsstrømmen er målt til over fem knop, men antas å kunne være enda sterkere i spring-perioder. De beste forholdene for ankring er på nordsiden av sundet hvor strømforholdene gjør at det dannes en isfri bakevje, mens strømmen på sørsiden drar med seg drivisen mot eventuelle ankerplasser.
Sundet har navn etter Alderman Ralph Freeman som besøkte Svalbard i 1619.
Ivar Alver
Ivar Bertinius Magne Alver (1930–2021) var en norsk pressemann ansatt Asker og Bærum Budstikke.
Alver startet sin journalistiske karriere som journalistlærling i Bladet Tromsø i 1952. I 1958 flyttet han og kona til California i USA der han livnærte seg som snekker, laksefisker og som korrespondent for norske aviser. Under denne tiden intervjuet han sin store helt Louis Armstrong. I 1961 flyttet han tilbake til Norge for å begynne som stortingsreporter for Norges Handels- og Sjøfartstidende (1961–1965). Han var redaktør i Romsdalsposten (1965–1973). Deretter var han den første informasjonssekretæren i det nyetablerte Miljøverndepartementet (1973–1974). Fra 1974 til 1998 var han ansatt i Asker og Bærum Budstikke; Fra 1978 som reportasjesjef og fra 1983 som nyhetsredaktør. Han hadde også flere verv innen pressens organisasjoner.
Alver har i tillegg bakgrunn fra Forsvaret hvor han blant annet gjennomførte Befalsskolen. Han tjenestegjorde i Tysklandsbrigaden og i UNEF I på Gazastripen og hadde graden major da han sluttet i forsvaret.
Alver skrev to biografier; Med penn og palett (1981) som omhandler den nordnorske maleren Karl Erik Harr (1981) og Lykkelige bilder (1986) som omhandler den nordnorske maleren Jan Harr.
I 1997 ble han tildelt Norpress-prisen for sin innsats i den konservative presse. Han var også tildelt Hærens vernedyktighetsmedalje, FNs ekspedisjonskorpsmedalje og Idrettsmerkestatuetten.
I 2003 deltok han i det norske reality-tv-programmet Eldrebølgen på NRK.
Samhandling
Samhandling er et begrep som benyttes om koordinering og gjennomføring av aktiviteter i en prosess der ingen enkeltperson eller institusjon har totalansvar for prosessen, f.eks. det å lande et fly. Prosessen må derfor finne sted i forhandlinger mellom aktørene.
Opprinnelse og betydning
Samhandling skjer mellom, og på tvers av, ulike nivåer, organisasjoner, spesialiteter og profesjoner.
Generelt
Samhandling er som regel ikke et mål i seg selv, men et virkemiddel. Dessverre virker flere av dagens offentlige og halvoffentlige organisasjonsformer oppstykkende heller enn samhandlende. Dette gjelder for eksempel «flat struktur» i en kommune, der tjenesteproduksjonen skjer i avgrensede resultatenheter med redusert antall ledernivåer mellom enhetene og rådmannen. Spesielt har det vist seg at bestiller-utførermodeller og konkurranseutsetting av enkelttjenester stimulerer til domenekonflikter og gir ineffektiv tjenesteproduksjon.
Det norske begrepet samhandling benyttes ofte for å beskrive ulike typer prosesser og kan omhandle både sosial og profesjonell interaksjon (Engelsk: interaction) mellom individer eller virksomheter. Torgersen og Steiro (2009) finner at begrepet samhandling kan ofte bli brukt som et ‘gitt’ begrep som erstatning for nabobegrep som samarbeid, samspill, koordinering, samordning og samvirke. De mener at til tross for at samhandling benyttes i økende grad i det norske samfunnet av både etater, bedrifter, forskere og lærebokforfattere er det sjeldent man tydeliggjør begrunnelsen for bruken av begrepet. Dette synes Torgersen og Steiro er problematisk fordi uklarheter kan føre til misforståelser og spenninger mellom aktører som samhandler. Professor Glenn-Egil Torgersen er redaktør for en Open access basert antologi med grunnforskning om samhandling med tittelen Interaction: 'Samhandling' Under Risk: A Step Ahead of the Unforeseen. Antologien har 32 forfattere som bidrar med ulike perspektiv og tolkninger av samhandling i ulike bransjer og disipliner.
Åge-boks 1
Åge I er en av to samlebokser utgitt av Åge Aleksandersen 21. mars 2009.
Zehrensdorf krigskirkegård
Zehrensdorf krigskirkegård for muslimske soldater, hinduer og sikher ligger ca 50 km syd for Berlin i Brandenburg. I området var det under den første verdenskrig to store fangeleirer for allierte krigsfanger, Halbmond og Windberg som begge hadde ca 15.000 fanger, hovedsakelig franskmenn og briter, men også soldater fra koloniene og resten av Det britiske samveldet.
Da britene i 1914 kjempet for å stanse de tyske styrkene som rykket fram i Frankrike, var de på desperat jakt etter soldater. Den indiske hæren med sine 160 000 trenede soldater sendte derfor to hele divisjoner til Vestfronten, 3. Lahore og 7. Meerut, tilsammen omtrent 35 000 soldater som ble ledet av den britiske generalen James Wilcox.
Inderne kjempet ved Ieper, Neuve-Chapelle og Loos. I disse kampene tapte disse divisjonene ca 80 % av sin mannskapsstyrke og ble i 1915 trukket ut av strid og sendt til daværende Mesopotamia, nå Irak. Klimaet i Irak passet indierne bedre og det var lettere å sende forsterkninger og forsyninger dit fra India. I kampene på Vestfronten ble flere indiske og også arabiske soldater som tjenestegjorde i de britiske styrkene, tatt til fange av tyskerne. Disse ble så sendt til en av de to fangeleirene Halbmond eller Windberg som ligger i nærheten av byen Zossen. De soldatene som omkom under fangenskapet i Halbmond og Windberg ble gravlagt i Tyskland.
Da første verdenskrig sluttet i 1918 bygget den britiske Commonwealth War Graves Commission krigskirkegården i Zehrensdorf, og de soldatene som hadde omkommet i fangenskapet ble begravet her. Etter den andre verdenskrig kom Zehrensdorf i daværende Øst-Tyskland og det ble umulig for britene å vedlikeholde den. I 1964 ble det derfor reist et alternativt minnesmerke i Neuve-Chapelle i Frankrike.
De østtyske myndighetene lot kirkegården forfalle og etter gjenforeningen av de to tyske stater i 1990 oppdaget man at gravene var helt borte og kirkegården nærmest rasert. Inngående undersøkelser av de gjenværende restene førte til at kirkegården kunne restaureres og de enkelte gravene ble igjen identifisert.
Ælfweard av England
Ælfweard (født ca. 902, død 2. august 924) var den andre sønnen til kong Edvard den eldre, og den eldste sønnen til hans andre hustru Ælfflæd. Svært lite er kjent om denne uklare prinsen. Ved sin fars død i 924 ble Ælfweard løftet opp på tronen av stormennene i Wessex, men stormennene i Mercia foretrakk hans eldre halvbror Æthelstan (Adalstein), som var blitt oppfostret ved hoffet i Gloucester i Mercia. Det er mulig at et delt rike var Edvards hensikt, Mercia i nord og Wessex i sør, men Ælfweard døde under merkelige omstendigheter kun femten dager etter sin far.
Fars død og egen
Den angelsaksiske krønike fortalte kortfattet at Ælfweard døde kort tid etter sin fars død i 924 og de ble gravlagt sammen ved New Minster i Winchester. Manuskript D av denne krøniken spesifiserer at han levde kun femten dager lengre enn sin far. Intet styre er særskilt tilskrevet ham her. Imidlertid nevner en liste av vestsaksiske konger i Textus Roffensis fra 1100-tallet ham som sin fars etterfølger med et styre på fire uker. Han er også beskrevet som en konge i New Minster Liber Vitae, en kilde fra 1000-tallet basert delvis på eldre materiale.
På den annen side, William av Malmesbury, som støttet seg på et dikt, fremmet at Edvards eldste sønn Æthelstan (ved Edvards første hustru Ecgwynn) etterfulgte direkte under vilkårene til kong Alfreds testamente (siden gått tapt). Diktet hadde lenge vært betraktet som en nær samtidig kilde, men forskeren Michael Lapidge har vist at dette er basert på en misforståelse av William av Malmesburys referanse til «en bestemt, tydelig gammel bok».
Ælfweard døde merkelig nok kun 16 dager etter sin far, den 2. august 924 ved Oxford. Det er ingen kilder som forklarer dødsfallet. Æthelstan hadde fortsatt vanskeligheter med å sikre seg aksept i Wessex, og han ble ikke kronet som konge av angelsakserne før den 4. september 925.
Osman Saleh Mohammed
Osman Saleh Mohammed (arabisk: عثمان صالح tigrinya: ዑስማን ሳልሕ መሓመድ)(født 1948) er en eritreisk politiker. Han var den første utdanningsministeren i Eritrea etter selvstendighet og tjenestegjorde i posisjonen fra 1993 til 2007. Han har overvåket overgangen fra den revolusjonære EPLF skolesystemet til et nasjonalt utdanningssystem. Osman Saleh Mohammed var også ansvarlig for utdanningsdepartementets flytting av alle 12. klassetrinn i landet til Warsay Yika'alo School ved Sawa. I april 2007 ble han flyttet til sjef i Utenriksdepartementet.
15. september
15. september er den 258. dagen i året og den 259. i skuddår. Det er 107 dager igjen av året.
Navnedag
Aslak, Eskil
Fødsler
Se flere som er født 15. september i Kategori:Fødsler 15. september.
Dødsfall
Se flere som døde 15. september i Kategori:Dødsfall 15. september.
Dearborn (Michigan)
Dearborn er en by i Wayne County i den amerikanske delstaten Michigan. Byen er en forstad til Detroit. I 2011 var innbyggertallet på 97 144. Dearborn er hjembyen til Henry Ford og hans eiendom Fair Lane, og hovedkvarteret til Ford Motor Company. Området ble først bosatt av europeere i 1786, Dearborn ble etablert i 1836 og fikk bystatus i 1927.
University of Michigan har en campus her og byen er hjem til Henry Ford Community College. Museumet The Henry Ford ligger i Dearborn.
Ahmed Haj Ali
Ahmed Haj Ali er en eritreisk politiker. Han har hatt ulike stillinger i regjeringen i Eritrea. Han ble flyttet til stillingen som turistminister i februar 1997. Han har siden fungert som fiskeri-og marine ressurser. Han var også den første eritreiske representant i FN. I 2011 ble han energi- og gruveminister. Han har signert gruvedrifts avtaler med selskaper fra vestlige land samt Kina til rette for utnyttelse av Eritreas minerale rikdom.
Joseph Czarnota
Joseph John «Joe» Czarnota (født 25. mars 1925 i Wakefield i Massachusetts, død 7. oktober 1968) var en amerikansk ishockeyspiller som deltok i de olympiske vinterleker 1952 i Oslo.
Czarnota vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.
Kristin Ribe
Kristin Ribe (født 24. april 1972) er en norsk forfatter og kunstner. Hun debuterte i 2003 med romanen Forsnakkelser.
Hun har hovedfag i nordisk fra NTNU. Oppgaven bærer tittelen ''Fast när man varit död ett tag... Om sammenheng i litterære tekster ut fra forestillingen om tekst som vev og begrepene repetisjoner, motsetninger og gåter.''
Hennes forfatterskap har røtter i blant annet fransk nyroman og poststrukturalistisk litteraturvitenskap, og er påvirket av Samuel Beckett, Marguerite Duras, Claude Simon og Jon Fosse.
Stil
Ribe skriver i en drømmepreget stil med absurde hendelser med en intuivtiv logikk.
Rolls-Royce Phantom I
Se også Rolls-Royce Phantom for andre modeller med samme navn
Rolls-Royce Phantom I var en bilmodell fra britiske Rolls-Royce. Modellen erstattet Silver Ghost, og i likhet med forgjengeren ble Phantom produsert både i Storbritannia og i USA.
Den største forbedringen fra Silver Ghost var den nye rekkemotoren med seks sylindre og overliggende ventiler. Motoren var konstruert som tre grupper á to sylindre med avtagbare sylindertopper, og leverte nok krefter til å trekke den store og tunge bilen. Sylinderne hadde 107,9 mm boring og en slaglengde på 139,7 mm, noe som ga et totalt sylindervolum på 7,7 liter (7 668 ccm). Støpejern ble erstattet med aluminium i sylindertoppene fra 1928.
Forskjellene mellom de amerikanske og engelske modellene var akselavstander — begge var spesifisert med de samme 3644.9 millimeter i grunnlengde, men den engelske modellen med lang akselavstand var lenger (3822.7 mm) enn den amerikanske (3721.1 mm). Andre forskjeller inkluderte girkassen, hvor engelske versjoner var utstyrt med en firetrinns mens amerikanske brukte en tretrinns manuell girkasse.
Peter Thielst
Peter Thielst (født 1951) er en dansk forfatter og mag.art. i filosofi. Han er redaktør på Det lille forlag og har oversatt filosofiske verker, foruten å ha utgitt en lang rekke bøker, inkludert innføringer i Kierkegaard og Nietzsche.
Emil Flam
Emil Flam (født 23. august 1990) er en norsk konkurranse-sprangrytter. Han konkurrerer for Arendal og Grimstad rideklubb og er elev ved Universitetet i Agder, økonomi og administrasjon.
Jacob Hilditch
Jacob Hilditch (født 20. januar 1864 i Sarpsborg, død 1. juni 1930) var en norsk forfatter.
Foruten utgivelser under eget navn skrev Hilditch vittighetsbladet Trangviksposten, som ble publisert i Aftenposten 1899-1907 og er utgitt i samlinger flere ganger siden.
Svein-Rune Johannessen
Svein-Rune Johannessen (født 8. april 1960) er lokalpolitiker i (Ap) fra Møre og Romsdal. Han er daglig leder for Arbeidernes opplysningsforbund ( AOF ) i Møre og Romsdal. Johannessen er også medlem av bystyre, formannskap, helse- og velferdskomiteen, Ålesund klagenemnd og arbeidsmiljøutvalget i Ålesund kommune.
NSO
NSO har flere betydninger:
Terje Walløe
Terje Alsvik Walløe (født 2. januar 1969) er en norsk meteorolog som arbeider for Meteorologisk institutt. Han er best kjent for å presentere været i NRKs nyhetssendinger. Han har tidligere opptrådt på TV-programmene Hodejegerne og Nytt på nytt. Han kommer opprinnelig fra Sarpsborg.
Majuskel
En majuskel, også kalt versal, er innen typografi det som til daglig kalles en stor bokstav, altså A, B, … i motsetning til a, b, … som kalles en minuskel eller gemen. Betegnelsen majuskel brukes for å unngå tvetydighet. Uttrykket «stor bokstav» kan bety «bokstav satt i stor type», som refererer til den fysiske størrelsen på en bokstav, i motsetning til hvorvidt bokstaven er en majuskel eller minuskel. I tradisjonell typografi betegnes versaler også som «blokkbokstaver», i motsetning til «gemene» (små) bokstaver.
Dagens majuskler er de opprinnelige latinske bokstavene. Minusklene er et senere tillegg som utviklet seg fra bokstavenes majuskelformer.
Ordet majuskel kommer fra latin maiusculus, litt større. Ordet versal kommer fra nylatin versus, vers, og refererer til stor forbokstav i verslinje.
Bruk
Bruken av majuskler avhenger av språket. På norsk brukes majuskler bare i første bokstav i en ny setning eller første bokstav i navn. I tysk brukes i tillegg majuskler i begynnelsen av hvert substantiv.
Samvis Gamgod
Samvis Gamgod (*2980 i tredje tideverv) bedre kjent som Sam er en figur i J.R.R. Tolkiens skjønnlitterære verk Ringenes herre. Han er en hobbit fra Hobbitun i Hobsyssel i Eriador i Midgard. Han er gartneren til Frodo Lommelun og blir med Frodo når han må ødelegge herskerringen som det står om i Ringenes Herre.
Etter at han kom tilbake til Hobsyssel etter den lange ferden til Mordor, giftet han seg med Rosi Småtun og fikk 13 barn. Den førstefødte kalte han opp etter en blomst han hadde sett i Lothlórien som het Elanor. Hennes navn ble Elanor. Andre navn var oppkalt av både Frodo, Munti og Pippin.
I Hobsyssel ble han utnevnt til borgermester hele syv ganger. Den siste gangen han ble valgt, var han 96 år gammel. Den 22. september 1482 Sam han over havet som den siste av ringbærerens følge. I filmene om Ringenes Herre blir Sam spilt av Sean Astin.
Utdypende historie
Sam var Frodo Lommeluns gartner, etter å ha «arvet» denne stillingen etter sin far, Hamfast Gamgod - som tidligere var Bilbo Lommeluns gartner. Som "straff" for å ha overhørt Gandalfs samtale med Frodo angående den ene hersker-ringen, ble Sam gjort til Frodos første følgesvenn på deres reise til Kløvendal. De fikk snart selskap av Muntiadok Brennibukk og Peregrin Tók. I det alviske landet Lothlórien mottar Sam en en liten boks fra Galadriel som inneholder litt jord fra hennes egen hage. Denne boksen bar Sam på gjennom resten av reisen hans. Når han endelig kommer hjem til Hobsyssel, spredde han litt av denne jorden over store deler av Hobsyssel - noe som gjorde at trær og busker i disse områdene blomstret enda bedre der.
Når brorskapet spredte seg - i nærheten av i Ringens brorskap kort tid etter Boromirs dødsfall - insisterte Sam på å reise videre sammen med Frodo. Sam hadde helt fra begynnelsen en dyp mistillit ovenfor Gollum, som etter hvert deres guide til Mordor. Sams mistanker ble bevist når Gollum forrådte dem, til den gigantiske edderkoppen Shelob. Rett etter at Shelob stakk Frodo med en edderkopp-gift, klarte Sam å jage edderkoppen av gårde. Men når en større gruppe orker nærmet seg, blir Sam tvunget til å forlate den nå tilsynelatende døde Frodo - og ta med seg selve ringen, og ble dermed for en kort stund en ring-bærer.
13. etappe i Tour de France 2007
Den '''13. etappen''' i Tour de France 2007 var en 54 km lang tempo-etappe som gikk i Albi. Etappen inneholdt 1 kategori 4 stigning.
Samvis Gamgod
Utdypende historie
Sam blir et øyeblikk fristet av ringens enorme makt, men han bukket ikke under for dette. Sam reddet deretter Frodo (som egentlig bare hadde blitt lammet på grunn av edderkopp-giften) fra alle orkene som holdt Frodo fanget. Sam returnerte deretter hersker-ringen til Frodo. De reiser deretter sammen gjennom Mordor til fjellet hvor de skal ødelegge ringen. Men de blir senere angrepet av Gollum, som ønsket å ta tilbake ringen. Men Gollum ender opp med å ødelegge både ringen, og seg selv, ved å falle ned i flytende lava. Dette ødelegger endelig ringen, og Sauron, for godt.
Når alle hobbitene endelig vender hjem til Hobsyssel, blir de forferdet over å oppdage at hele området nå er under kontroll av Saruman og hans skurker. Skurkene hadde blant annet felt trær og plyndret landsbyer over hele Hobsyssel. Etter å ha løst denne konflikten, gifter Sam seg kort tid senere med Rosie. De flytter inn sammen med Frodo. Men Frodo forteller senere at både Frodo og Bilbo ønsker å forlate deres egen verden. De reiser sammen med Gandalf, og de aller fleste av de gjenværende høyalvene, til de udødelige landene Valinor.
13. etappe i Tour de France 2007
1. klatring (Côte de la Bauzié)
4. kategori stigning etter 38,5 km
Jannicke Stålstrøm
Jannicke Stålstrøm (født 7. september 1969 i Horten) er en norsk tidligere brettseiler. Hun konkurrerte for Horten Seilforening.
13. etappe i Tour de France 2007
Målgang
(1): Vinokourov mistet etappeseieren sin etter å ha testet positivt for bloddoping. Cadel Evans står derfor som etappevinner
Eksterne lenker
2007 Tour de France, Stage 11 to Stage 20
Jannicke Stålstrøm
Hun er bosatt i Horten.
Fylkesvei 2374
Fylkesvei 2374 går mellom Børsvollsvea i Vestre Toten og Nerset i Østre Toten.
Crystal Palace (London)
Crystal Palace er et forstadsområde i distriktet Bromley i sørlige London. Det har navn etter Krystallpalasset (The Crystal Palace), en utstillingsbygning som sto der fra 1854 til 1936. Stedet er omtrentlig 13 km sørøst for Charing Cross og er et av de høyest beliggende i London, med høyeste punkt på 112 moh, og gir et godt utsyn over London. To store fjernsynsmaster gjør også stedet synlig på lang avstand. Området Crystal Palace har ingen synlige grenser og strekker seg over fem kommuner (borough) og tre postdistrikter.
Fylkesvei 2374
Frem til 2019 hadde veien betegnelsen fylkesvei 113 (Oppland).
Crystal Palace (London)
Historie
Crystal Palace ligger på et sted hvor det historisk har gått grenser mellom sogn og distrikter. Det ligger nå kun i Bromley, men støter mot grensene til Croydon, Lambeth, Southwark og Lewisham, samt at det er delt på tre postkoder, SE19, SE 20 og SE26. Den gamle grensen mellom Surrey og Kent gikk gjennom området, og mellom 1889 og 1965 lå Crystal Palace på grensen til grevskapet London. Det tilhørte Kent og Surrey frem til 1889, og deretter både Kent, London og Surrey frem til 1965.
Verdensutstillingen og verdens eldste temapark
Mot slutten av 1800-tallet kom Krystallpalasset og jernbanen. Krystallpalasset hadde vært hovedattraksjon på verdensutstillingen i 1851, og den vidstrakte parken ble ansett som et velegnet sted å gjenreise det. På nyttårsaften 1853 ble et middagsselskap holdt for 21 naturvitenskapelige forskere inne i en halvferdig modell av en iguanodon. Gideon Mantell, legen som hadde satt navn på iguanodonen etter at hans kone hadde funnet en fossil iguanodon-tann blant bruddstein i Sussex, var ikke blant dem.
Det var derimot Richard Owen, en medisiner som var dyktig i dyreanatomi at han fikk sendt hjem til seg for undersøkelse hvert dyr som døde i Londons zoologiske hage - en gang fant hans kone inngangsdøren sperret av et dødt neshorn. Owen skrev i alt seks hundre artikler om anatomi, deriblant en nekrolog over dronten og den første beskrivelsen av en archaeopteryx, og det var han som fant på det misvisende navnet «dinosaur» på urtidens øgler. Videre stjal han Mankells forskning, og etter Mankells selvmord også hans deformerte ryggrad, som lå på utstilling i Hunterian Museum i nesten hundre år før en tysk bombe tilintetgjorde den under Blitz-bombingen av London. Men verdens første dinosaurmodeller i naturlig størrelse står fremdeles i Crystal Palace Park, og utgjorde en gang en av Londons mest populære severdigheter. Faktisk er dette verdens eldste temapark. Vi vet nå at mye er feil fremstilt; iguanodonens tommel er feilaktig plassert på dens snute, som hos et neshorn, og den står på alle fire, skjønt den i virkeligheten var tobeint, som et menneske.
Amblève
Amblève (fransk navn; på tysk Amel) er ei 93 kilometer lang elv i østlige deler av Belgia i provinsen Liège, og ei av sideelvene til elva Ourthe fra høyre. Den har sitt utspring nær Büllingen i Hautes Fagnes, nær grensa til Tyskland. Den har blant annet sideelvene Warche og Salm. Amblève renner gjennom landsbyene Amel, Stavelot, Trois-Ponts, Remouchamps og Aywaille. Ved Coo, nær Trois-Ponts, er det et velkjent fossefall. Amblève munner ut i elva Ourthe i Comblain-au-Pont.
Kåg
Kåg er betegnelsen på en dansk båttype utviklet for det grunne farvannet i de danske fjordene og langs kysttraktene på de danske øyene og den jyske halvøya. Den eksisterte også i nordlige Tyskland og på sørlige Sverige, men under andre typebetegnelser på deres språk som det svenske «eke».
De lokale forholdene
De danske fjordene og de danske kystene vendt mot øst omkring de danske øyene over til sørlige Sverige er som en regel grunne med liten dybde med flate brenninger lengre opp i fjordene, men utmerket som fiskevann for en rekke fiskearter inkludert ål og sild. Fiskeriet i de grunne fjordene og elvene som regel var forbeholdt bøndene, også fiskedistrikter som bestod av fiskerfamilier som besittet fiskerett ifølge eldre lovbestemmelser, hadde eksistert.
Kåg
Som den dominerende båttype på de danske fjordene deriblant Limfjorden eksisterte kågen i flere århundrer helt tilbake til 1500-tallet.
Som en liten dypgående, spissgattet båt med en helt flat kravellbygd bunn med langgående planker samlet med tverrgående spanter eller bord, var kågen meget godt egnet som fiskefarkost til bunngarnsfiskeriet, den kunne går helt over garnene mens fiskere stå helt ut ved kanten og arbeidet med redskapene i vannet.
Over bunnen ble et skall av bordlengder lagt på plass med store kneer av eik som også ble kalt spant. Dette skallet var klinkbygde som en regel. Det har vært mindre kåger med bare tre bordplanker på den ene siden, men også mer robuste kåger med lange og slanke bordplanker. De minste kågene er helt åpent der skallet holdt ut vannet, dens styrke i konstruksjonen er i bunnen og de mange toftene som noen ganger ble til tverrskips skotter.
Men på de større og mer avanserte varianter for farvann med høyere bølgehøyde ble toftene tatt bort. Der ble skallet og den sterke esingen viktig for kågens styrke til sjøs. En slik kåg med buede sider og smalere bunn ble bredere og mer sjødyktig.
De varieres meget i størrelse etter deres anvendelse, de minste kågene som også er de meste enkelte, kunne stages frem med en lang åre eller stang, disse som ble robåt, gjerne hadde et par årer. Men ved roing ble ikke årene brukt på samme måte som i andre robåtene, for en slik kåg er så slank at årene måtte ligges på kryss for å ikke avbalansere kågen. Roeren måtte brukte sin høyre arm til den venstre åren og deretter sin venstre arm til den høyre åren.
De større kågene for fiskeri med større bredde, førte seil og fikk en mindre mast med et sprydseil. Som seilbåt måtte kågen ha et senkesverd på siden eller midtskips som kan senkes ned i vannet. Noen av de mindre kågene fikk en eller to mast til seilas som på Slien der den kan være 7,5 meter lang og 1,4 meter bred.
De fleste variantene av kågen på vestlige Danmark og nordlige Tyskland er så slank at de lett kan velter seg ned i vannet. Men på østlige Limfjorden og andre steder med høyere bølgehøyde i brenningene ble de bredere og fikk buede sider for å ha større sjødyktighet. Mot øst på de danske øyene ble kågen bredere og mer tilpasset de lokale forholdene som dessuten mente korte avstand til kysten og kraftigere brenninger.
Kåg for handel og transport var de største eksempler av den gamle båttypen, men deres konstruksjonen var ikke så forskjellige fordi en kåg skulle være så lettbygget som mulig for å ta seg frem på så meget grunne vatn som mulig. De største kågene var Gudenåkågen som ble benyttet i pramfarten på Gudenåen, en kåg av denne type som har blitt oppmålt, var på rundt 80 fot eller 25 meter lengde og 15,8 fot eller 4,92 meter bredde med en dybde på bare 0,37 meter. Denne varianten var åpne fraktbåter med et stort og åpne lasterom.
Våg Fotballklubb
Våg Fotballklubb (stiftet i 1938) er en fotballklubb fra bydelen Vågsbygd i Kristiansand, under klubbstrukturen Idrettsklubben Våg. Vågs A-lag spiller i 4. divisjon i Norge. Våg er kjent for god talentutvikling og har blant annet utviklet spillere som Bård Borgersen, Espen Børufsen, Henrik Dahlum, Ali Al Gashamy, Sten Glenn Håberg, Pål Lydersen, Sean McDermott, Avni Pepa og Rolf Daniel Vikstøl.
A-laget ble i 2013/2014-sesongen trent av Thomas Lindal, og juniorlaget ble trent av Pål Marius Fredriksen, tidligere Våg- og Jerv-spiller.
Fra og 2022 blir A-laget trent av Håvard Karlsen.
Trondheim fengsel
Trondheim fengsel er et fengsel med både høyt og lavere sikkerhetsnivå som ligger i Trondheim i Trøndelag og er underlagt Kriminalomsorgens region nord.
==== Historie ==== Fengselet ble påbegynt oppføring i 1968 og sto ferdig i 1971 og ble bygget etter samme modell som Ullersmo fengsel. Ellers er viktige datoer historisk sett for Trondheim Fengsel;
1990: Ny administrasjonsfløy tilbygges Sentralbygg A
2001: Ny ringmur, muren fra 1971 rives.
2003: Ombygging og tilbygging av nye helselokaler i Sentralbygg A. Medfører at fengslet utvider med 11 soningsplasser.
2004: Nytt modulbygg med 15 nye soningsplasser.
2004/5: Ny garasje oppført.
2008: Bibliotek flyttes til midlertidige oppsatte brakker ved vannreservoaret.
2009: Forvaringsbygg etableres. Bygg i mur for portvakt bygges.
2020/21: A-bygg renoveres.
Abstrakt kunst
Abstrakt kunst er en kunstbetegnelse som benyttes om nonfigurativ kunst, det vil si malerkunst eller skulpturer som ikke forestiller eller etterligner gjenstander. Det er ikke en stilretning, men en beskrivelse av enhver kunst som unngår etterligning.
Den abstrakte kunsten bruker ikke formene og fargene til å representere noe bestemt ved å ligne dette, men snarere til å gi en opplevelse av noe som ikke helt hører hjemme i vår sansbare verden. Tilskueren står dermed fritt til selv å legge inn sin egen betydning og tolkning.
En ung, den gang ukjent, kunstner ved navn Maurice Denis proklamerte følgende i 1890: «Husk at et maleri – fremfor å være en kamphest, en naken kvinne eller en eller annen anekdote – i bunn og grunn er en plan overflate dekket med farger ordnet på en bestemt måte». Dette kjente sitatet regnes som en fremsynt omtale av et underliggende prinsipp i mye av 1900-tallets kunst, særlig den abstrakte.
I begynnelsen av 1900-tallet var begrepet abstrakt kunst mye brukt også om kunstretninger som bare forvrengte det som var sanset, og man snakket etter hvert om grader av abstraksjon. Kubismen er eksempel på dette, der tittelen på bildet ofte viser hva kunstneren arbeidet ut fra. Også hos, for eksempel, Piet Mondrian kan en se en utvikling fra figurative via kubistiske til helt abstrakte motiver. Fra om lag 1910 vokste den abstrakt kunsten fram, mye på grunn av Pablo Picassos og Georges Braques eksperimenter. Den russiske kunstneren Vasilij Kandinskij skapte figurløse og musikalske bildekomposisjoner. Dette regnes gjerne som den første rene abstrakte kunst. I boken Über das Geistige in der Kunst: Insbesondere in der Malerei (1912), fremmet han et teoretisk grunnlag for abstrakt kunst.
Abstraksjoner er ikke ukjente i tidligere tider. En kan si at linje- og bølgedekor på gjenstander er abstrakte. Både Bibelen og Koranen har bestemmelser om at man ikke skal etterligne levende vesener. I begge religioner ga dette støt til stor kreativitet når det gjelder akseptable utsmykninger, der Alhambrapalasset i Spania er et godt eksempel. Kunstretningene som oppsto omkring 1900-tallet skilte seg imidlertid ut ved at det var frihet til å uttrykke seg figurativt, men man valgte å gå andre veier.
Armégruppe nord
Armégruppe nord (tysk: Heeresgruppe Nord) var en tysk armégruppe under andre verdenskrig. Armégruppen koordinerte operasjonene for underlagte arméer, reserver og direkte underlagte enheter.
Den første innsatsen for armégruppe nord var invasjonen av Polen under ledelse av Fedor von Bock.
Vika kino
Vika kino er en kino i Vika i Oslo sentrum, like ved Konserthuset, vis-à-vis Victoria terrasse. Den driftes av Nordisk Film Kino og endret da navn fra Kino Victoria til Vika kino.
Historie
Den 20. januar 2013 stengte kinoen, og gjenåpnet i desember samme år som Kino Victoria Film & Spiseri. I storsalen var det et lite bord for hver sitteplass, slik at man skal kunne nyte servering, og i tillegg fantes rene serveringslokaler. Programprofilen var orientert mot kvalitetsfilm for voksne, med aldersgrense 18 år uansett filmenes aldersanbefaling. To og et halvt år etter gjenåpningen endret imidlertid kinoen navn tilbake til det opprinnelige Vika. Restaurantdelen av stedet ble samtidig lagt ned.
Emilia Clarke
Clarke debuterte på Broadway i mars 2013 med rollen som Holly Golightly i Breakfast at Tiffany's.
Skuespillerkarriere
I 2010 fikk Clarke rollen som Daenerys Targaryen i HBO sin fantasy- og dramaserie Game of Thrones, basert på bokserien En sang om is og ild av George R.R. Martin. Hun fikk rollen etter at den britiske skuespilleren Tamzin Merchant ble erstattet av upubliserte årsaker. TV-serien premierte i april 2011 og fikk en god mottakelser og ble dermed utvidet med nye sesonger. Hun spilte i rollen i alle seriens åtte sesonger. Clarke ble i 2013 nominert til en Emmy-pris som beste kvinnelige støtteskuespiller i et drama for rollen hennes som Daenerys.
I desember 2013 fikk hun rollen som Sarah Connor i Terminator Genisys, der Arnold Schwarzenegger skal spille hovedrollen.
Cloroform
Cloroform er en musikalsk gruppe fra Stavanger. Bandet spiller alternativ musikk innen sjangrene jazz, rock, elektronika og musikkstilen er blitt definert som syrejazzrock. De er kjent for sine energiske livekonserter med eksperimentelle og instrumentale jazzimprovisasjoner.
Bandet består av John Erik Kaada (vokalist og keyboard), Øyvind Storesund (kontrabass og vokal) og Børge Fjordheim (slagverk og vokal). Alle medlemmene er aktive i andre prosjekter som henholdsvis soloprosjektet Kaada, Kaizers Orchestra og Morten Abel.
Bandet vant Alarmprisen 2006 i klassen frimusikk/elektronika for albumet Cracked Wide Open og ble tildelt Mølsterprisen under MaiJazz i 2016.
Bandet blir gitt ut på Kaada sitt eget plateselskap ved navn Kaada Recordings.
The Pink Robots
The Pink Robots er et popband med base i Bergen. Bandet startet i 2010 og består av medlemmer fra Selje i Sogn og Fjordane. Bandet ble kåret til Årets Urørt 2010 med sangen «Curly».
Ourthe
Ourthe (tysk: Urt) er ei 165 kilometer lang elv i Ardennene i Vallonia, som ligger i Belgia. Den er ei av sideelvene til Meuse (Maas) fra høyre. Den har sitt utspring der elvene Ourthe Occidentale og Ourthe Orientale renner sammen, vest for Houffalize.
Asterope
Asterope er en slekt av sommerfugler som hører til gruppen Biblidinae i den store familien flikvinger (Nymphalidae). Disse tropiske sommerfuglene lever i Sør- og Mellom-Amerika.
Ourthe
Kilden til Ourthe Occidentale er nær Libramont-Chevigny, i den belgiske provinsen Luxembourg. Kilden til Ourthe Orientale er i samme provins, nær Gouvy, og nær grensa til landet Luxembourg.
The Pink Robots
De ga ut debutalbumet The Pink Robots i 2010. Bandet var blant de nominerte til a-ha-stipendet i 2011. I 2013 gav de ut sitt andre album Pink Robots II
Asterope
Utseende
Middelsstore (vingspenn 40-60 millimeter) sommerfugler med avrundede vinger. Vingenes overside har skarpe fargeflekker i blått og gult, hele vingen har en blåaktig metallglans. Forvingens underside er gulaktig med grå spiss. Bakvingens underside er lysgrå med små, svarte flekker som danner et nettmønster, de grå feltene med et blågrønt metallisk skimmer.
Ourthe
Etter at de to elvene renner sammen, renner Ourthe hovedsakelig nordvestover. Den munner ut i Meuse ved byen Liège. De viktigste sideelvene til Ourthe er Amblève og Vesdre. Av landsbyer langs Ourthe finner man Houffalize (Ourthe Orientale), La Roche-en-Ardenne, Hotton, Durbuy, Hamoir og Esneux.
Asterope
Levevis
Biblidinae er tropiske skogsinsekter som lever i regnskog. Livssyklusen er dårlig kjent, men larvene til i alle fall én av artene lever på planter i slekten Paullina (familien Sapindaceae). Sommerfuglene holder seg nær skogbunnen, men skremmes lett opp og setter seg da gjerne på kvister 3-5 meter over bakken.
Utbredelse
Slekten finnes i Sør-Amerika fra Colombia til det sørlige Brasil.
13. september
13. september er den 256. dagen i året og den 257. i skuddår. Det er 109 dager igjen av året.
Navnedag
Stig, Stian.
Fødsler
Se flere som er født 13. september i Kategori:Fødsler 13. september.
Dødsfall
Se flere som døde 13. september i Kategori:Dødsfall 13. september.
Globulære proteiner
De mest kjente globulære proteinene er insulin, hemoglobin og rubisko.
Rye (Byneset)
Rye er en bygd på Byneset i Trondheim kommune, rundt 17 km fra sentrum. Her finner man blant annet butikk med postkontor, bensinstasjon, fotballstadion, barneskole og barnehage.
Xiangshanparken
Vegetasjonen består av naturlig furu- og sypressskog, åser med lønnetrær, parykkbusker og persimmontrær, og har dessuten deler som er formet av landskapsarkitekter, med bygninger med tradisjonell kinesisk arkitektur og kulturminner. Parkens navn er fra dens høyeste topp, Xianglu Feng («Røkelsesbrennertoppen»), en høyde på 557 meter med to store steiner på toppen som minner om kinesiske røkelsesbrennere.
Parken ble anlagt i 1186 under Jin-dynastiet (1115–1234) og ble utvidet under Yuan-dynastiet og Ming-dynastiet. I 1745 anordnet Qianlong-keiseren (1711–1799) bygging av flere nye haller, paviljonger og haver, og gav den et nytt navn, Jingyihaven. Meget ble skadet eller ødelagt av utenlandske styrker ved to anledninger. I 1860 herjet britiske styrker ikke bare det gamle sommerpalasset, men også i Xiangshanparken. Og i 1900 rammet åttenasjonsalliansens represalier etter bokseropprøret medførte store skader, likesom inne i byen og i det nye sommerpalasset.
Gjenoppbyggingen og utbedringer og forbedringer i parken har pågått siden 1949.
Verdal fengsel
Verdal fengsel er et fengsel med lavere sikkerhetsnivå som ligger i Verdal i Nord-Trøndelag og er underlagt Kriminalomsorgens region nord. At fengselet har lavere sikkerhetsnivå (tidligere betegnet som åpent fengsel) betyr at det er innrettet med færre fysiske sikkerhetstiltak enn fengsler med høyt sikkerhetsnivå. Fengselet har ordinær kapasitet på 60 plasser. Fengselet hadde i 2007 24 ansatte. Rundt 800 innsatte soner i Verdal fengsel per år. Det er åpen soning og de fleste soner straffer fra 25 til 30 dager. Fengslet brukes hovedsakelig mot straffedømte i mindre alvorlige saker, men også for soning av siste del av lengre dommer.
Rundt 18 500 personer sonte ved anstalten i perioden 1973-2004. I 2007 sonet de fleste straffer for bøter, bedrageri/utroskap og legemsbeskadigelse. Deretter kom motorvognkjøring i ruset tilstand, narkotika. Ifølge fengselsdirektør Per Kristian Aunet er størstedelen av de innsatte personer som har rotet det til på et eller annet vis, uten at de kan kalles harde kriminelle.
En av fengselets hovedbeskjeftigelser er produksjons av Europaller. Palleproduksjonen har siden starten vært et i samarbeid med bedriften Aven AS.
Historie
Fengselet startet driften sommeren 1973, men ble ikke offisielt åpnet før den 6. desember 1973. Den het opprinnelig Verdal Arbeidskoloni, men i 2001 ble navnet endret til Verdal fengsel. Fengslet ble etablert i en leir som tilhørte Sivilforsvaret og som tidvis ble benyttet av dem. Først i 1995 opphørte Sivilforsvarets eierskap til leiren. Fengselet fikk en egen kvinneavdeling i 1997. Rolf Stokke ble tilsatt som arbeidskoloniens første inspektør. I 2004 var stedets leder Ole Nakstad og siden 2007 har Per Kristian Aunet vært leder.
Gaulosen
Dette er det eneste større elvedeltaet i Sør-Norge som ikke er berørt av oppfyllinger, og tatt i bruk til industriområde, flyplass eller lignende. Det har likevel ikke manglet på planer gjennom tida for å utnytte området. Under andre verdenskrig tenkte tyskerne å bygge en stor by, Neu-Drontheim, på Øysand og i nabobygda Leinstrand. En kan fortsatt se restene av en påbegynt ubåthavn i Buvikberga mellom Øysand og Buvika. Det finnes nå fire naturreservater, og et landskapsvernområde her.
Gaulosen naturreservat og landskapsvernområde er et Ramsar-område og ligger i elvemunningen. Det omfatter store mudderområder som tørrlegges ved fjære sjø. Lengst ut ligger øya Storøra med sparsom vegetasjon, og en stor koloni hettemåke. Her hender det også at dvergmåke dukker opp. På Øysand-sida av deltaet ligger en stor strandeng. Gaulosen er den mest kjente fuglelokaliteten ved Trondheim. Her kan en hele året, men spesielt i trekktidene, se store mengder gjess, ender og vadefugler.
Et stykke opp i elva ligger Leinøra naturreservat. Her vokser en tett skog av tindved, som blir uvanlig høy i dette området. Humle klatrer opp i tindveden, og gir et jungellignende preg. Lengst inn på Leinøra ser en neste trinn i suksesjonen, der gråor og alm skygger ut tindveden.
Videre oppover Gaula ligger interessante områder som ikke er fredet. Her finnes det grusører med blant annet klåved, tindved og setermjelt. På disse grusørene kan en se dverglo. Langs elva finnes også gråor-heggskoger der en kan finne gul frøstjerne og slyngsøtvier.
Utenfor Buvika, på sørsida av Gaulosen, ligger Buvikfjæra. Her overvintrer mange ender og kanadagjess. I forbindelse med bygging av ny E39, var det aktuelt å legge vegen på fylling i denne fjæra. Det ble i stedet valgt å bygge vegen lenger opp i Buvika, men det var nødvendig å legge en motfylling i fjæra på grunn av de dårlige grunnforholdene.
I sørvendte lier nord for Gaulosen ligger Apoteket naturreservat og Lauglolia og Sundsberga naturreservat. Disse områdene er fredet på grunn av varmekjær løvskog, og en artsrik flora av urter. Lauglolia er en av de få steder i Trøndelag der spettmeis forekommer. Her kan en også finne kjernebiter og bøksanger.
Håkon E. Andersen
Håkon Edvard Andersen (født 14. april 1925 i Stavanger, død 9. desember 2012 ) var en norsk teolog og biskop i Den norske kirke. Han var biskop i Tunsberg bispedømme (Buskerud og Vestfold) fra 1978 til 1990.
Andersen ble cand.theol. ved Menighetsfakultetet i 1949. Han arbeidet som lærer ved Bibelskolen i Staffeldtsgate (1950–57). Han tjenestegjorde som prest ved Sankt Petri kirke (1957–62 og Bekkefaret kirke (1962–66 i Stavanger. Mellom 1966 og 1975 var han generalsekretær i Indremisjonsselskapet. Fra 1975 til 1978 var han sokneprest i Sandnes og prost i Jæren prosti, før han ble biskop i Tunsberg.
Øykjafjellet (Dalen i Strand)
Øykjafjellet, eller Øygjafjellet, er et fjell i Strand kommune i Rogaland. Det har en høyde på 536 meter over havet. Det ligger ved Skardtjørna, vest for grenda Dalen, og nordøst for Førlandsnuten.
Navnet stammer fra det norrøne ordet øyk, som igjen viser til «øk» - eller «hest».
Colima
Colima er en av Mexicos minste delstater. Den befinner seg på stillehavskysten, med nabodelstatene Jalisco i nord og Michoacán i sør. Hovedstaden Colima by har 150 000 innbyggere, og ligger midt i delstaten.